Ole Nilsen Weierholt

Ole Nielsen Weierholt (1718–1792) er først og fremst kjent som modellskjærer for Aust-Agders jernverk, særlig Næs jernverk. Han skar modeller i tre til støping av jernovner i rokokkostil, og kalles ofte Sørlandets rokokkomester. 

Ole Nilsen var født på Sagene i Austre Moland, i dag en del av Arendal kommune. Han arbeidet som tømrer og snekker, og sto for en rekke byggeoppdrag på distriktets kirker midt på 1700-tallet, blant annet Austre Moland kirke og Tromøy kirke. 

Han skar en rekke ovnsmodeller for Næs; mest kjent er Kammerherren fra Morland, som er en kopi etter en eldre modell. Motivet er hentet fra Apostlenes gjerninger, og er blant annet brukt av Rembrandt i et maleri. 

Ole Nilsen skar også ovnsmodeller for Frolands verk og for Bolvik jernverk i Telemark. 

 Litteratur 
 Nygård-Nilsen, Arne (1944): Norsk jernskulptur, bind 1 og 2. Oslo

 Eksterne lenker 
Ole Nielsen Weierholt i Norsk biografisk leksikon

Ole Nielsen Weierholt i Kunsthistorie.com 

Kategori:Jernverk i Norge

Kategori: Norske snekkere
Kategori: Personer fra Arendal kommune
Kategori: Privatarkiv fra Aust-Agder
Kategori: Arkiv oppbevart ved KUBEN
Kategori: Norske treskjærere